Bubber Miley
James ”Bubber” Miley syntyi Aikenissa, Etelä-Carolinassa 3. huhtikuuta 1903. Perhe muutti New Yorkiin Jamesin ollessa kuusivuotias. Hänen isänsä oli amatöörikitaristi ja hänen sisarensa lauloivat ammattimaisesti lauluyhtyeessä (South Carolina trio), ja perhe tuki myös häntä musiikillisia harrastuksissa. Kouluaikanaan Miley opiskeli aluksi pasuunan soittoa, mutta vaihtoi myöhemmin instrumentikseen trumpetin.
Bubber Miley
Bubber Mileylla oli suuri merkitys jo omana aikanaan. Hän oli eräs merkittävä tekijä, joka auttoi Duke Ellingtonia ja tämän orkesteria luomaan mainetta. Sittemmin hänen vaikutuksensa jazzmusiikissa on näkynyt aina näihin päiviin asti. Mileyn tavasta käyttää sordiinoa ottivat vaikutteita Duke Ellingtonin orkesterin myöhemmät trumpetistit Rex Stewart, Ray Nance ja Cootie Williams. Näiden kautta Mileyn tyylin musiikillinen vaikutus levisi myös nuoremman sukupolven soittajille.